Πληροφορίες που διαβιβάζουν τα κράτη μέλη για τις κρατικές ενισχύσεις που χορηγούνται βάσει του κανονισμού (ΕΚ) αριθ. 70/2001 της Επιτροπής, της 12ης Ιανουαρίου 2001, σχετικά με την εφαρμογή των άρθρων 87 και 88 της συνθήκης στις κρατικές ενισχύσεις προς μικρές και μεσαίες επιχειρήσεις

(2002/C 58/06)

(Κείμενο που παρουσιάζει ενδιαφέρον για τον ΕΟΧ)

Αριθμός ενίσχυσης: XS/23/2001

Κράτος μέλος: Ελλάδα

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Στήριξη και δημιουργία καινοτόμων ΜΜΕ για την εκμετάλλευση των αποτελεσμάτων έρευνας - τεχνολογίας - ανάπτυξης

Νομική βάση: Προεδρικό διάταγμα 17-30/01/01 (14Α)

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση:

>ΘΕΣΗ ΠΙΝΑΚΑ>

Μέγιστη ένταση ενίσχυσης: Η ένταση της ενίσχυσης δεν μπορεί να υπερβεί το μέγιστο όριο της περιφερειακής επενδυτικής ενίσχυσης που καθορίζεται στο χάρτη για τις περιφερειακές ενισχύσεις στην Ελλάδα που έχει εγκριθεί από την Επιτροπή, και μπορεί να φτάσει ως το 50 % των επιλέξιμων δαπανών

Ημερομηνία εφαρμογής: Απρίλιος 2001

Διάρκεια χορήγησης του καθεστώτος ή της μεμονωμένης ενίσχυσης: Απρίλιος 2001-Δεκέμβριος 2006

Στόχος της ενίσχυσης: Στόχος της ενίσχυσης είναι η στήριξη της δημιουργίας καινοτόμων ΜΜΕ (των μικροεπιχειρήσεων κυρίως) εκ μέρους ερευνητών, πανεπιστημιακών, ερευνητικών κέντρων ή επιχειρήσεων, για την εμπορική εκμετάλλευση των αποτελεσμάτων έρευνας - τεχνολογίας - ανάπτυξης. Οι κυριότερες επιλέξιμες δαπάνες αφορούν τις υλικές και άυλες επενδύσεις για τη δημιουργία της νέας επιχείρησης. Το καθεστώς ενισχύσεων βρίσκεται σε πλήρη συμφωνία με την κοινοτική πολιτική προώθησης της επιχειρηματικότητας, καινοτομίας και απασχόλησης στην Ευρωπαϊκής Ένωση

Οικείοι οικονομικοί τομείς: Όλοι οι τομείς, όλες οι υπηρεσίες

Επωνυμία και διεύθυνση της επιδοτούσας αρχής: Γενική Γραμματεία Έρευνας και Τεχνολογίας Λεωφόρος Μεσογείων 14-18 GR - 115 10 Αθήνα

Άλλες πληροφορίες: Η ενίσχυση αυτή συγχρηματοδοτείται από το ΚΠΣ 2000-06

Αριθμός ενίσχυσης: XS/29/2001

Κράτος μέλος: Ιταλία

Περιφέρεια: Καλαβρία

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Καθεστώς περιφερειακών ενισχύσεων υπέρ ΜΜΕ

Νομική βάση: Legge regionale 2 maggio 2001, n. 7, art. 37 quater, commi 1-6. Programma Operativo Regionale Calabria n. 1999 IT 16 1 PO006. Decisione Comunità Europea C(2000) 2345 dell'8.8.2000

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση: Ο ενδεικτικός προϋπολογισμός για το σύνολο του προγράμματος κατά τη διάρκεια της περιόδου 2000-2006 ανέρχεται σε ποσό ύψους περίπου 800 εκατομμυρίων ευρώ κρατικών πόρων (εκτός ιδιωτικής συνδρομής), 50 % του οποίου συγχρηματοδοτεί η Κοινότητα (ΕΤΠΑ)

Μέγιστη ένταση ενίσχυσης: Η ανώτατη αποδεκτή ένταση ανέρχεται σε ποσοστό 50 % ΚΙΕ με πρόσθετες δεκαπέντε εκατοστιαίες μονάδες ΑΙΕ. Η καθαρή συνολική ένταση των ενισχύσεων δεν μπορεί να υπερβεί το 75 %

Η ενίσχυση για υλικές και άυλες επενδύσεις χορηγείται υπό τον όρο ότι η επένδυση διατηρείται στην περιοχή για διάστημα τουλάχιστον πέντε ετών και ότι οι αποδέκτες της ενίσχυσης θα τη χρηματοδοτήσουν σε ποσοστό τουλάχιστον 25 %

Τα ανώτατα όρια εφαρμόζονται σε ένταση ενίσχυσης που υπολογίζεται είτε ως ποσοστό επί τοις εκατό των επιλέξιμων δαπανών της επένδυσης είτε ως ποσοστό επί τοις εκατό των μισθοδοτικών δαπανών που συνδέονται με τις συσταθείσες θέσεις εργασίας για την πραγματοποίηση της επένδυσης (ενισχύσεις υπέρ της σύστασης νέων θέσεων εργασίας), είτε με συνδυασμό των δύο αυτών κριτηρίων, υπό τον όρο η ενίσχυση δεν θα υπερβαίνει το ευνοϊκότερο ποσό που απορρέει από την εφαρμογή του ενός ή του άλλου συστήματος υπολογισμού

Ημερομηνία εφαρμογής: Μάρτιος 2001

Διάρκεια χορήγησης του καθεστώτος ή της μεμονωμένης ενίσχυσης: Μέχρι του Δεκεμβρίου 2006

Στόχος της ενίσχυσης: Στόχος της ενίσχυσης είναι η διευκόλυνση της ανάπτυξης των ΜΜΕ στην Καλαβρία. Οι ΜΜΕ διαδραματίζουν σημαντικό ρόλο στην απάπτυξη της περιοχής, εφόσον αντιπροσωπεύουν ένα απαραίτητο μέσο για τη σύσταση νέων θέσεων εργασίας και την προσέλκυση νέων επενδύσεων. Στην πραγματικότητα, πάσχουν από σημαντική δυσχέρεια πρόσβασης σε κεφάλαιο και πιστώσεις, λόγω της δυσπιστίας του χρηματοπιστωτικού συστήματος να αναλάβει κινδύνους που συνδέονται με τις περιορισμένες εγγυήσεις που μπορούν να προσφέρουν οι ΜΜΕ. Κατά συνέπεια, ο περιορισμός των πόρων τους μειώνει τη δυνατότητα πραγματοποίησης επενδύσεων, καθώς και τη δυνατότητα πρόσβασης σε πληροφορίες, ιδίως στις νέες τεχνολογίες και τις δυνητικές αγορές

Βάσει των παραπάνω στοιχείων, η περιφέρεια της Καλαβρίας προτίθεται να διευκολύνει την πραγματοποίησης των επενδύσεων αυτών μέσω μιας χρηματοπιστωτικής ενίσχυσης, υπό την προϋπόθεση ότι οι ενισχύσεις δεν θα αλλοιώνουν τις συνθήκες των συναλλαγών σε βαθμό που αντίκειται στο κοινό συμφέρον

Οικείοι οικονομικοί τομείς: Το καθεστώς εφαρμόζεται σε όλους τους τομείς, επιφυλασσομένων των διατάξεων των κοινοτικών κανονισμών ή οδηγιών για τις κρατικές ενισχύσεις στους συγκεκριμένους τομείς, όπως η ναυπηγική βιομηχανία και η χαλυβουργία.

Το παρόν καθεστώς δεν εφαρμόζεται σε δραστηριότητες που συνδέονται με την παραγωγή, μεταποίηση ή εμπορία προϊόντων που απαριθμούνται στο παράρτημα Ι της συνθήκης.

Επωνυμία και διεύθυνση της επιδοτούσας αρχής: Regione Calabria, Dipartimento Industria, Commercio e Artigianato

Άλλες πληροφορίες: Γενικός υπεύθυνος: κ. Domenico Pecoraro

Τηλ. (39) 0961-616 47

Αριθμός ενίσχυσης: XS/35/2001

Κράτος μέλος: Κάτω Χώρες

Περιφέρεια: Οι επαρχίες Friesland, Groningen και Drenthe είναι υπεύθυνες για την εφαρμογή του καθεστώτος ενισχύσεων. Οι επαρχίες αποφάσισαν να αναθέσουν την έμπρακτη εφαρμογή του στην Samenwerkingsverband Noord-Nederland, ένα δημόσιο φορέα που συστάθηκε βάσει του νόμου Wet Gemeenschappelijke Regelingen

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Καθεστώς ενισχύσεων για τη διαχείριση των ανθρώπινων πόρων 2001

Νομική βάση: Besluit van de drie noordelijke Provinciale Staten d.d. 31 december 2000 en besluit van het Dagelijks Bestuur van het Samenwerkingsverband Noord-Nederland d.d. 27 maart 2001

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση: Ο ετήσιος προϋπολογισμός ανέρχεται σε 2722681 ευρώ (6 εκατομμύρια NLG)

Μέγιστη ένταση ενίσχυσης: Μικρές επιχειρήσεις: 50 % ακαθάριστο

Επιχειρήσεις μεσαίου μεγέθους: 50 % ακαθάριστο

Ημερομηνία εφαρμογής: Ενισχύσεις βάσει του κανονισμού (ΕΚ) αριθ. 70/2001 της Επιτροπής θα χορηγούνται από τις 15 Μαρτίου 2001

Διάρκεια χορήγησης του καθεστώτος ή της μεμονωμένης ενίσχυσης: Η ισχύς του καθεστώτος θα λήξει στις 31 Δεκεμβρίου 2006

Στόχος της ενίσχυσης: Συνεισφορά στις δαπάνες απόκτησης εξωτερικής εμπειρογνωμοσύνης σε ό,τι αφορά στην εισαγωγή ή τη βελτίωση της στρατηγικής διαχείρισης του προσωπικού

Εξαιρούνται οι δαπάνες μόνιμων ή τακτικών υπηρεσιών καθώς και οι συνήθιες επιχειρηματικές δαπάνες

Οικείοι οικονομικοί τομείς: Όλοι οι τομείς πλην του πρωτογενούς, πράγμα το οποίο σημαίνει ότι το καθεστώς δεν καλύπτει τη γεωργία, την αλιεία και τις υδατοκαλλιέργειες. Θα εξακολουθήσουν να ισχύουν στο ακέραιο οι διατάξεις που έχουν εκδοθεί για τους ακόλουθους τομείς:

- επεξεργασία και πώληση γεωργικών προϊόντων, όπως αναφέρεται στο παράρτημα 1 της συνθήκης ΕΚ,

- επεξεργασία και πώληση αλιευτικών προϊόντων, όπως αναφέρεται στο παράρτημα 1 της συνθήκης ΕΚ,

- μεταφορές,

- χάλυβας, σύμφωνα με την απόφαση αριθ. 2496/96/ΕΚΑΧ της Επιτροπής, της 18ης Δεκεμβρίου 1996, σχετικά με τη θέσπιση κοινοτικών κανόνων για τις ενισχύσεις προς τη βιομηχανία σιδήρου και χάλυβα (ΕΕ L 218, 1997) και το πλαίσιο για τις ενισχύσεις σε τομείς που δεν καλύπτονται από τη συνθήκη ΕΚΑΧ (ΕΕ C 320, 1988),

- άνθρακας, σύμφωνα με την απόφαση αριθ. 3632/93/ΕΚΑΧ της Επιτροπής, της 28ης Δεκεμβρίου 1993, για το κοινοτικό καθεστώς παρεμβάσεων των κρατών μελών υπέρ της βιομηχανίας άνθρακα (ΕΕ L 329, 1993) και την απόφαση αριθ. 341/94/ΕΚΑΧ της Επιτροπής, της 8ης Φεβρουαρίου 1994, περί εφαρμογής της απόφασης αριθ. 3632/93/ΕΚΑΧ για το κοινοτικό καθεστώς παρεμβάσεων των κρατών μελών υπέρ της βιομηχανίας άνθρακα (ΕΕ L 49, 1994),

- ναυπηγία σύμφωνα με τον κανονισμό (ΕΚ) αριθ. 1540/98 του Συμβουλίου, της 29ης Ιουνίου 1998, περί των νέων κανόνων ενισχύσεως της ναυπηγικής βιομηχανίας (ΕΕ L 202, 1998),

- συνθετικές ίνες, σύμφωνα με το κοινοτικό πλαίσιο ενισχύσεων στη βιομηχανία συνθετικών ινών (96/C 94/07) και την ανακοίνωση για την παράταση της ισχύος του εν λόγω πλαισίου (ΕΕ C 24, 1999),

- αυτοκινητοβιομηχανία, σύμφωνα με το κοινοτικό πλαίσιο για τις κρατικές ενισχύσεις προς την αυτοκινητοβιομηχανία (ΕΕ C 279, 1997)

Επωνυμία και διεύθυνση της επιδοτούσας αρχής: Samenwerkingsverband Noord-Nederland c/o Postbus 779 9700 ΑΤ Groningen Netherlands

Αριθμός ενίσχυσης: XS/38/2001

Κράτος μέλος: Κάτω Χώρες

Περιφέρεια: Η επαρχία της Flevoland

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Καθεστώς ενισχύσεων υπέρ των ΜΜΕ της Flevoland 2000

Νομική βάση: Provinciale verordening gebaseerd op de Provinciewet

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση: 5070994 ευρώ (προϋπολογισμός για ολόκληρη την περίοδο μέχρι τις 31 Δεκεμβρίου 2006)

Μέγιστη ένταση ενίσχυσης: Ίδρυση επιχείρησης: 1000000 ευρώ κατ' ανώτατο όριο

Επέκταση ή αναδιάρθρωση επιχείρησης: 600000 ευρώ κατ' ανώτατο όριο

Ημερομηνία εφαρμογής: Το καθεστώς θα δημοσιευθεί μόλις γνωστοποιηθεί ότι η Επιτροπή δεν έχει αντιρρήσεις ως προς την εισαγωγή του και θα τεθεί σε ισχύ από την ημερομηνία εκείνη

Διάρκεια χορήγησης του καθεστώτος ή της μεμονωμένης ενίσχυσης: Μέχρι τις 31 Δεκεμβρίου 2006

Στόχος της ενίσχυσης: Τόνωση των ενισχύσεων, γενικότερα, στους δήμους Almere, Zeewolde, Dronten και Noordoostpolder

Οικείοι οικονομικοί τομείς: Όλοι οι τομείς πλην:

- των μεταφορών,

- των επιχειρήσεων κοινής ωφελείας,

- της γεωργίας της αλιείας και της υδατοκαλλιέργειας,

- του τομέα σιδήρου και χάλυβα,

- της ανθρακοβιομηχανίας,

- της ναυπηγίας,

- των συνθετικών ινών,

- της αυτοκινητοβιομηχανίας

Επωνυμία και διεύθυνση της επιδοτούσας αρχής: Provincie Flevoland Visarenddreef 1 Lelystad Netherlands Υπεύθυνη επαφών: κ. S.R. Dijkstra (31) 320-26 56 78